《皇太子初出文华门百官笺贺》
明代·冯奕垣

曙色金门晓，晴熏玉烛和。星从前晃耀，海自幻澄波。

花簇黄麾仗，风清白玉珂。瑶枝佳气护，苍竹瑞烟过。

望阙三山迩，瞻云五色多。敬承开夏社，闻望并卷阿。

剑佩千官拥，衣冠万国罗。大明新日月，孔固旧山河。

方内均推戴，神灵总护呵。璇源流泽远，同咏太平歌。

作者简介：冯奕垣，字弱璧。南海人。明神宗万历二十九年（一六〇一）进士。选庶吉士。补监察御史，授湖广道御史。三十四年（一六〇六）巡按贵州，以积劳遘疾卒，追赠光禄寺少卿。清道光《广东通志》卷二八二有传。